સતલજ-યમુનાને જોડતી નહેર માટે કિસાનો પાસેથી લેવાયેલી તેમની જમીન પરત કરવાનો પંજાબ સરકારનો નિર્ણય સસ્તા રાજકારણની મદદથી ચૂંટણી જીતી લેવાના પ્રયત્ન સિવાય કંઇ કહી શકાય તેમ નથી. પંજાબ વિધાનસભાની ચૂંટણી નજીકમાં આવી રહી છે અને એ સ્પષ્ટ છે કે રાજ્ય સરકાર પાણીની મદદથી લોકોની ભાવનાઓને પોતાના પક્ષમાં લાવવા કોશિશ કરી રહી છે. જેના કારણે બાદલ સરકારની સાથે સાથે વિપક્ષી જૂથ પણ સક્રિય બન્યું છે.